**การใช้แอปพลิเคชันในการพัฒนาทักษะภาษาอังกฤษด้านการฟัง\***

**ปวีณนุช พุ่มจิต1**

**อังค์วรา เหลืองนภา2**

[[1]](#footnote-1)สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา,

โทรศัพท์ 093-5819115, e-mail : p\_weenuch@hotmail.com

2 อาจารย์สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา,

โทรศัพท์ 095-1142654, e-mail : angvarrah.li@ssru.ac.th

บทคัดย่อ

 ปัจจุบันเทคโนโลยีสมัยใหม่มีบทบาทสำคัญในการช่วยการจัดการศึกษาให้บรรลุอุดมการณ์ทางการศึกษา อีกทั้งแอปพลิเคชั่นเพื่อการศึกษากำลังมีบทบาทและความสำคัญในการเรียนการสอนนักเรียน ซึ่งในปัจจุบันนั้นก็พบว่ามีการสร้างแอปพลิเคชั่นที่ใช้ในการศึกษาที่ครอบคลุมทุกๆ กลุ่มสาระการเรียนรู้ไว้อย่างน่าสนใจ ผู้วิจัยจึงสนใจศึกษาเรื่องแอปพลิเคชันในการพัฒนาทักษะภาษาอังกฤษด้านการฟัง เพื่อเป็นแนวทางในการเพิ่มประสิทธิภาพในการเรียนรู้และพัฒนาทักษะด้านการฟังภาษาอังกฤษงานวิจัยครั้งนี้มีวัตถุประสงค์เพื่อ 1) เพื่อศึกษาแอปพลิเคชั่นที่นักศึกษาส่วนใหญ่ใช้ในการพัฒนาทักษะด้านการฟังภาษาอังกฤษของตนเอง 2) เพื่อศึกษาการใช้แอปพลิเคชั่นในการพัฒนาทักษะภาษาด้านการฟังภาษาอังกฤษ โดยใช้แบบสอบถามออนไลน์เกี่ยวกับการใช้แอปพลิเคชันเพื่อการเรียนรู้และพัฒนาทักษะภาษาอังกฤษด้านการฟังของนักศึกษา เพื่อจำแนก วิเคราะห์ และศึกษาผลการใช้แอปพลิเคชันของนักศึกษาคณะมนุษยศาสตร์และสังคมศาสตร์ สาขาภาษาอังกฤษธุรกิจ ระดับปริญญาตรี มหาวิทยาลัยราชภัฏสวนสุนันทา จำนวน 181 คน ผลการวิจัยพบว่าแอปพลิเคชันสามารถนำไปใช้ในการเรียนรู้และพัฒนาทักษะภาษาอังกฤษได้เป็นอย่างดี แอปพลิเคชั่นที่ถูกนำมาใช้เพื่อการพัฒนาทักษะด้านการฟังภาษาอังกฤษของนักศึกษาภายในมหาวิทยาลัยราชภัฏสวนสุนันทา มากที่สุด คือ Youtube โดยนักศึกษาส่วนใหญ่ให้เหตุผลว่าแอปพลิเคชั่นดังกล่าวมีสื่อการสอนที่หลากหลาย ไม่ว่าจะเป็นการดูหนัง ฟังเพลงสากล หรือติดตามรายการสอนภาษาจากยูทูปเบอร์ชื่อดังที่มีมากมายหลากหลายให้เลือกชม ทำให้เกิดความเพลิดเพลินและไม่เกิดความน่าเบื่อหน่ายที่จะเรียนรู้ รองลงมา คือ แอปพลิเคชั่น BBC Learning English โดยนักศึกษาให้เหตุผลในการเลือกใช้แอปพลิเคชั่นดังกล่าวว่าเป็นการใช้เพื่อการฝึกฟังสำเนียงและการออกเสียงสำเนียงที่ถูกต้อง

**คำสำคัญ** : แอปพลิเคชั่น, การพัฒนาทักษะด้านการฟังภาษาอังกฤษ, การเรียนรู้และพัฒนาทักษะภาษาอังกฤษของนักศึกษา

**Abstract**

 Nowadays, modern technology has played an important role in helping to achieve educational ideology in education. The application for the study the role and significance in teaching students. Currently, it has been found to create applications that used in the study of covering every group learning as interesting. The researcher interested in the study of applications in the development of English language listening skills to guide the optimization to learn and develop the skills of listening in English. This study aimed to; 1) To study the application that most students used in the development of English listening skills of their own; and 2) To study the use of the applications in the development of language skills in English Listening. By using an online survey about the use of the applications to continue to learn and develop English language skills of the students to identify, analyze and study the results of the application of the student-faculty of Humanities and Social Sciences of Business English at Suan Sunandha Rajabhat University. The number of 181 people found that the applications can be used to learn and improve your English skills as well. Applications that are used to develop your English listening skills students within Suan Sunandha R ajabhat University, is Youtube The majority of students argue that the application offers such a wide range of teaching materials. such as movies, listening to music or watch the language programs from the famous youtuber with lots of variety to choose to visit cause the enjoyment and not tiresome to learn. Next is the BBC Learning English applications. By students to reason for using such application that was used to practice listening to the accent and pronunciation the correct accent.

**Keywords** : Applications, The development of English listening skills, Applications to learn and improve their English skills of students

**บทนำ**

 ปัจจุบันการศึกษาเริ่มเปลี่ยนแปลงไปอันเนื่องมาจากอิทธิพลของสภาพแวดล้อมของเทคโนโลยีสารสนเทศ การเรียนรู้ในยุคเทคโนโลยีสารสนเทศไม่ได้จำกัดอยู่ในเฉพาะห้องเรียนและครูอีกต่อไป การเรียนการสอนแบบดั้งเดิมอาจลดน้อยลง และมีการใช้เทคโนโลยีเข้ามามีบทบาทเพิ่มขึ้น เกิดเป็นกระบวนการเรียนรู้รูปแบบใหม่ จึงมีความจำเป็นที่พัฒนาองค์ความรู้ใหม่จากองค์ความรู้รูปแบบเดิมที่มีอยู่ เพื่อก่อให้เกิดประโยชน์มากที่สุด

 ในศตวรรษที่ 21 ซึ่งถือว่าเป็นยุคเทคโนโลยีสารสนเทศ เกิดการเปลี่ยนแปลงของโลกในหลายๆด้าน ทั้งด้านเศรษฐกิจและสังคมอันนำไปสู่การปรับตัวเพื่อให้เกิดความสามารถในการแข่งขันท่ามกลางกระแสโลกาภิวัฒน์ (รมณียา, 2558) โลกกำลังก้าวล้ำเทคโนโลยีไปอย่างรวดเร็ว ทำให้การพัฒนาด้านการศึกษารุดหน้าก้าวไกลตามเทคโนโลยีด้วยเครือข่ายคอมพิวเตอร์ ซึ่งเป็นแหล่งรวบรวมขุมทรัพย์ทางปัญญาไว้อย่างมากมาย เพื่ออำนวยความสะดวกต่อการค้นหาข้อมูลให้แก่ผู้เรียน

 ขณะนี้ แอปพลิเคชั่นเพื่อการศึกษากำลังเข้ามามีบทบาทและความสำคัญในการเรียนการสอน อีกทั้งรัฐบาลไทยยังมีนโยบายส่งเสริมการใช้สื่อสมัยใหม่ ในการพัฒนาการเรียนรู้ของนักเรียนและนักศึกษาอีกด้วย แอปพลิเคชั่นเพื่อการศึกษาสามารถใช้ประโยชน์และสร้างคุณค่าทางการเรียนรู้ได้มากเนื่องจากนักเรียนส่วนใหญ่สามารถเข้าถึงข้อมูลได้ง่ายผ่านทางโทรศัพท์มือถือระบบปฏิบัติการสมาร์ทโฟน หรือแอนดรอยด์ เพราะมีความสะดวกสบาย พกพาง่าย เพียงแค่คุณมีโทรศัพท์มือถือ ทุกคนก็สามารถเข้าถึงภาษาอังกฤษได้เพียงแค่ปลายนิ้ว แอปพลิเคชั่นนับเป็นสิ่งที่จำเป็นเช่นกันในด้านการศึกษา ไม่ว่าจะเป็นการพัฒนาทางด้านสื่อนวัตกรรมการเรียนการสอน การจัดการเรื่องภาษา การจัดระบบทางด้านงานเอกสารการทำงาน และรวมถึงด้านอื่นๆอีกมากมายที่แอปพลิเคชั่นเหล่านี้เข้ามามีบทบาทในวงการการศึกษาของเราทุกวันนี้

 ประเทศไทยได้ตระหนักถึงความสําคัญของการใช้ภาษาอังกฤษมาโดยตลอด ดังจะเห็นได้จากการจัดการศึกษาของชาติที่ได้กำหนดให้มีการเรียนการสอนวิชาภาษาอังกฤษทั้งทางด้านการฟัง การพูด การอ่าน และการเขียน (อารีรักษ์ และ สิริพร, 2553) แต่กระนั้นการเรียนการสอนภาษาอังกฤษก็มีปัญหามาโดยตลอด ส่งผลให้นักเรียนไม่สามารถใช้ภาษาอังกฤษได้อย่างถูกต้อง (บุบผา, 2555) จนกระทั่งเข้าสู่การเรียนภาษาอังกฤษในระดับอุดมศึกษา ซึ่งเกิดปัญหาอันเนื่องมาจากความสามารถในการใช้ภาษาอังกฤษของนักศึกษาอยู่ในเกณฑ์ตํ่ากว่ามาตรฐาน (Prapphal, 2001) ปัญหาของเด็กไทยไม่ค่อยเก่งภาษาอังกฤษ ไม่ได้ขึ้นอยู่กับครูสอนภาษาอังกฤษเป็นคนไทยหรือไม่อย่างไร แต่องค์ประกอบมีหลายสาเหตุด้วยกัน สิ่งหนึ่งที่เราเห็นได้ชัดที่เป็นรูปธรรม คือระบบการเรียนการสอนที่บ้านเราเน้นให้เด็กเรียนไวยากรณ์มากเกินไปและเรียนเพื่อแค่ให้สอบผ่าน เพราะหน้าที่ของภาษาคือ เพื่อการสื่อสาร จากการศึกษาแนวคิดทฤษฎีการเรียนรู้ภาษา นักวิชาการด้านภาษาต่างยืนยันว่า ทักษะการฟังมีบทบาทสำคัญต่อการเรียนรู้ภาษาอย่างมาก (Rost, 1990; Rubin,1994) และถือว่าเป็นทักษะทางภาษาที่มีความจำเป็นมากที่สุด แต่แสดงให้เห็นได้น้อยซึ่ง Doff (2001, pp. 198-199) กล่าวว่า ทักษะการฟังเป็นทักษะที่เกิดขึ้นก่อน ทักษะการพูด หากไม่มีทักษะการฟังบุคคลจะไม่สามารถพัฒนาทักษะการพูดได้ (รุ่งพนอ และ สุชาดา, 2560) ทักษะการฟังภาษาอังกฤษจึงเป็นทักษะพื้นฐานที่สำคัญที่จะนำไปสู่ทักษะการพูดการอ่านและการเขียนต่อไป (วาสนา และ ดร.สิทธิพล, 2012) ดังเช่นบทความของมณีรัตน์และอภิราดี ที่ได้กล่าวว่า ทักษะการฟังภาษาอังกฤษเป็นจุดเริ่มต้นแห่งทักษะการเรียนรู้และเป็นที่ยอมรับว่าเป็นจุดสำคัญในการเริ่มต้นการเรียนภาษา การฟังเป็นความสามารถของบุคคลที่จะทำความเข้าใจในสิ่งที่คนอื่นพูด ทักษะการฟังมีความสำคัญอย่างยิ่งเพราะหากผู้ฟังมีทักษะการฟังที่ดีย่อมส่งเสริมให้ทักษะการพูดมีประสิทธิภาพมากยิ่งขึ้น ถ้าได้รับการฝึกทักษะการฟังไม่เพียงพอจะมีผลทำให้ไม่สามารถใช้ภาษาในการสนทนาได้ ดังนั้นควรจะใส่ใจในทักษะการฟังเพื่อให้การฟังประสบผลสำเร็จ (มณีรัตน์ และ อภิราดี, 2560)

 จากเหตุผลดังกล่าว ผู้วิจัยจึงสนใจที่จะศึกษาเกี่ยวกับผลการใช้แอพพลิเคชั่นสำหรับการพัฒนาทักษะภาษาอังกฤษด้วยแอพพลิเคชั่นสำหรับนักศึกษาระดับปริญญาตรี มหาวิทยาลัยราชภัฏสวนสุนันทา เพื่อเป็นแนวทางในการประยุกต์ใช้เทคโนโลยีสารสนเทศในปัจจุบัน เพื่อพัฒนาทักษะและศักยภาพของนักเรียนและนักศึกษาต่อไปได้ในอนาคต

**วัตถุประสงค์การวิจัย**

เพื่อศึกษาแอปพลิเคชั่นบนสมาร์ทโฟนที่ช่วยในการพัฒนาทักษะด้านการฟังภาษาอังกฤษ

**วิธีดำเนินการวิจัย**

 กลุ่มตัวอย่างในการศึกษาวิจัยครั้งนี้ คือ นักศึกษาระดับปริญญาตรี คณะมนุษยศาสตร์และสังคมศาสตร์ สาขาภาษาอังกฤษธุรกิจ มหาวิทยาลัยราชภัฎสวนสุนันทา จำนวน 181 คน โดยใช้แบบสอบถามออนไลน์ในการทำแบบสอบถาม จำแนกและวิเคราะห์ข้อมูล เพื่อศึกษาเกี่ยวกับแอปพลิเคชั่นด้านการศึกษาในปัจจุบัน

**เครื่องมือที่ใช้ในการวิจัย**

 เครื่องมือที่ใช้ในการวิจัย คือ แบบสอบถามเกี่ยวกับการใช้แอปพลิเคชันเพื่อการเรียนรู้และพัฒนาทักษะภาษาอังกฤษของนักศึกษา โดยให้นักศึกษากลุ่มตัวอย่างทั้งหมด 181 คน ทำแบบสอบถามออนไลน์ด้วยการเลือกตอบแอปพลิเคชั่นที่ระบุไว้ในแบบสอบถาม และมีเพียงบางส่วนเท่านั้นที่ระบุแอปพลิเคชั่นอื่นๆ ที่แต่ละคนใช้จริง เข้ามาเพิ่มเติมในการจำแนกและวิเคราะห์ เพื่อศึกษาการใช้แอปพลิเคชันของนักศึกษาในการเรียนรู้และพัฒนาทักษะภาษาอังกฤษด้านการฟัง

 แบบสอบถาม แบ่งเป็น 3 ส่วน คือ

**ส่วนที่ 1** เป็นแบบสอบถามเกี่ยวกับสถานภาพส่วนตัวของผู้ตอบ คือ เพศ คณะ สาขาวิชา ชั้นปี

**ส่วนที่ 2** เป็นแบบสอบถามเกี่ยวกับการใช้แอปพลิเคชันในการพัฒนาทักษะภาษาอังกฤษด้านการฟัง การพูด การอ่าน การเขียน คำศัพท์ และหลักไวยากรณ์ โดยมีการยกแอพพลิเคชั่นตัวอย่างที่ใช้ในการเรียนรู้และพัฒนาทักษะภาษาอังกฤษด้านการพูด ดังนี้

* Learn English Listening ESL
* Learn English Podcasts
* BBC Learning English
* Podcasts
* TED
* VOA Learning English
* Youtube
* อื่นๆ (AudioBooks, Netflix)

**ส่วนที่ 3** เป็นแบบสอบถามเกี่ยวกับลักษณะของแอปพลิเคชันและผลที่ได้รับว่าสามารถช่วยพัฒนาในทักษะด้านใด

**ขั้นตอนการเก็บรวบรวมข้อมูล**

1. ศึกษาและค้นคว้าแอปพลิเคชันทีใช้ในการเรียนรู้และพัฒนาทักษะภาษาอังกฤษจากเว็บไซต์ เพื่อนำมาเป็นแนวทางในการสร้างแบบสอบถาม

2. ศึกษาวิธีการสร้างแบบสอบถาม กำหนดประเด็นและกำหนดขอบเขตของการวิจัยให้สอดคล้องกับวัตถุประสงค์ เขียนโครงร่างแบบสอบถามและนำเสนออาจารย์ที่ปรึกษาเพื่อขอคำแนะนำ

3. สร้างแบบสอบถามโดยใช้แบบสอบถามออนไลน์และนำเสนออาจารย์ที่ปรึกษา เพื่อพิจารณาและตรวจสอบคำถามให้สอดคล้องกับจุดประสงค์มากที่สุด

4. นำแบบสอบถามที่ได้มาปรับปรุงแก้ไขตามข้อเสนอแนะ แบบสอบถามแบ่งออกเป็น 3 ส่วน

5. ดำเนินการสำรวจข้อมูล

6. เก็บรวบรวมข้อมูลที่ได้และนำข้อมูลมาวิเคราะห์

**การวิเคราะห์ข้อมูล**

ผู้ศึกษาวิเคราะห์ข้อมูลโดยใช้โปรแกรม Microsoft excel โดยทำการวิเคราะห์ดังต่อไปนี้

1. แบบสอบถาม ตอนที่ 1 สอบถามข้อมูลทั่วไปเกี่ยวกับสถานภาพของผู้ตอบแบบสอบถามวิเคราะห์โดยแจกแจงความถี่ และคำนวณค่าร้อยละ

2. แบบสอบถาม ตอนที่ 2 สอบถามเกี่ยวกับ แอปพลิเคชั่น ที่ช่วยพัฒนาทักษะด้านการฟังภาษาอังกฤษของผู้ตอบแบบสอบถาม วิเคราะห์โดยแจกแจงความถี่ และคำนวณค่าร้อยละ

3. แบบสอบถาม ตอนที่ 3 แสดงข้อคิดเห็น ชื่อ แอปพลิเคชั่นแนะนำสำหรับการเลือกใช้พัฒนาทักษะการฟังภาษาอังกฤษ ที่ผู้ใช้งานเลือกใช้เพื่อพัฒนาตนเองมากที่สุดรวมถึงการให้เหตุผล ใช้เกณฑ์การประเมินผล กำหนดค่าร้อยละหาแอปพลิเคชั่น ที่ช่วยพัฒนาทักษะด้านการฟังภาษาอังกฤษมากที่สุด

**ผลการวิจัย**

 การวิจัยครั้งนี้มุ่งศึกษาข้อมูลการใช้แอปพลิเคชันในการเรียนรู้และพัฒนาทักษะภาษาอังกฤษด้านการฟังของนักศึกษา คณะมนุษยศาสตร์และสังคมศาสตร์ สาขาวิชาภาษาอังกฤษธุรกิจ มหาวิทยาลัยราชภัฏสวนสุนันทา โดยแบ่งออกเป็น 4 ชั้นปี เพื่อศึกษาแอปพลิเคชั่นที่นักศึกษาเลือกใช้ในการพัฒนาทักษะด้านการฟังภาษาอังกฤษของตนเองมากที่สุด

**ส่วนที่1** ข้อมูลทั่วไป

|  |  |  |
| --- | --- | --- |
| **ลำดับที่** | **ข้อมูลทั่วไป** | **ร้อยละ** |
| 1 | **เพศ**ชายหญิง | 17.282.8 |
| 2 | คณะมนุษยศาสตร์และสังคมศาสตร์ สาขาวิชาภาษาอังกฤษธุรกิจ | 46 |
| 3 | **ระดับชั้นปี**ชั้นปีที่ 1ชั้นปีที่ 2ชั้นปีที่ 3ชั้นปีที่ 4 | 28.718.229.823,2 |

 จากตารางที่ 1 ประชากรของการวิจัย คือ นักศึกษาคณะมนุษยศาสตร์ สาขาวิชาภาษาอังกฤษธุรกิจ จำนวน 181 คน คิดเป็นร้อยละ 46 ของนักศึกษาทั้งหมด ซึ่งส่วนใหญ่เพศหญิงร้อยละ 82.8 และเพศชายร้อยละ 17.2 แบ่งออกเป็นนักศึกษาชั้นปีที่ 1 ร้อยละ 28.7 นักศึกษาชั้นปีที่ 2 คิดเป็นร้อยละ 18.2 นักศึกษาชั้นปีที่ 3 คิดเป็นร้อยละ 29.8 และนักศึกษาชั้นปีที่4 คิดเป็นร้อยละ 23.2

**ส่วนที่ 2** แสดงข้อมูลการใช้แอปพลิชันเพื่อพัฒนาทักษะภาษาอังกฤษด้านการฟัง

|  |  |  |
| --- | --- | --- |
| **แอปพลิเคชั่นในการพัฒนาทักษะด้านการฟัง** | **จำนวน(คน)** | **ร้อยละ** |
| Learn English Listening ESL | 22 | 12.5 |
| Learn English Podcasts | 24 | 13.6 |
| BBC Learning English | 44 | 25 |
| Podcasts | 35 | 19.9 |
| TED | 38 | 21.6 |
| VOA Learning English | 4 | 2.3 |
| **Youtube** | **174** | **98.9** |
| AudioBooks | 1 | 0.6 |
| Netflix | 1 | 0.6 |

แอปพลิเคชั่นที่ถูกนำมาใช้เพื่อการพัฒนาทักษะด้านการฟังภาษาอังกฤษ ของนักศึกษาภายในมหาวิทยาลัยราชภัฏสวนสุนันทา มากที่สุด คือ แอปพลิเคชั่น **Youtube** โดยนักศึกษาส่วนใหญ่ให้เหตุผลว่าการใช้แอปพลิเคชั่น Youtube นั้นง่ายต่อการพัฒนาทักษะภาษาด้านการฟัง ไม่ว่าจะเป็นการรับชมรายการสอนภาษาจากยูทูปเบอร์ชื่อดังหลากหลายท่าน ซึ่งแพร่หลายและกำลังได้รับความนิยมเป็นอย่างมากในปัจจุบัน หรือการดูหนังและฟังเพลงสากล ส่วนใหญ่จะเลือกใช้แอปพลิเคชั่น Youtube เป็นอันดับต้นๆ อีกทั้งยังเป็นแอปพลิเคชั่นที่ไม่มีค่าใช้จ่าย เข้าถึงง่าย รูปแบบในการนำเสนอข้อมูลไม่ทำให้เกิดความน่าเบื่อ และสามารถค้นคว้าหาความรู้ผ่านทาง YouTube ได้ตลอดเวลา ทำให้เกิดความเพลิดเพลินที่จะเรียนรู้ ซึ่งปัจจุบันเหล่านักวิชาการมากมายเล็งเห็นความสำคัญที่จะผลักดันเครือข่ายนี้ให้กลายมาเป็นเครื่องมืออันทรงพลังของการเรียนการสอน ที่เรียกว่า Digital for Education มาเป็นเครื่องมือในการเรียนการสอน แอปพลิเคชั่นที่ถูกนำมาใช้เพื่อการพัฒนาทักษะด้านการฟังภาษาอังกฤษ ของนักศึกษาภายในมหาวิทยาลัยราชภัฏสวนสุนันทา รองลงมาจากแอปพลิเคชั่น Youtube คือ แอปพลิเคชั่น BBC Learning English, TED, Podcasts, Learn English Podcasts, Learn English Listening ESL, VOA Learning English, AudioBooks และ Netflix ตามลำดับ โดยนักศึกษาให้เหตุผลในการเลือกใช้แอปพลิเคชั่นดังกล่าวว่าเป็นการใช้เพื่อการฝึกฟังสำเนียงและการออกเสียงสำเนียงที่ถูกต้อง

**ส่วนที่ 3** แสดงข้อมูลของแอปพลิเคชั่น

|  |  |  |
| --- | --- | --- |
| **แอปพลิเคชั่น** | **ลักษณะของแอปพลิเคชั่น** | **ผลที่ได้** |
| **Learn English Listening ESL** | มีลักษณะเป็นแอปพลิเคชั่นที่ให้ฝึกฟังภาษาอังกฤษจากไฟล์เสียงของสำนักข่าว BBC มีสคริปต์ที่เป็นภาษาอังกฤษให้อ่านตามเป็นการเรียนภาษาผ่านข่าว เสียงวิทยุและวีดีโอสามารถเรียนรู้คำศัพท์ต่างๆไปพร้อมกับการฟังได้ทันที ฝึกภาษาอังกฤษแบบสำเนียงบริทิช (สำเนียงแบบคนอังกฤษแท้)ดาวน์โหลดฟรีเฉพาะในระบบ iOS | ช่วยฝึกภาษาอังกฤษแบบสำเนียงบริทิช |
| **Learn English Podcasts** | เป็นแอปพลิเคชั่นของโรงเรียนสอนภาษาชื่อดัง “British Council”มีคลิปเสียงให้ฟังพร้อมกับสคริปต์ให้อ่านตามเพื่อความเข้าใจในสารมีบททดสอบความเข้าใจในการฟังดาวน์โหลดฟรีทั้งในระบบ iOS และ android | เป็นการฝึกภาษาอังกฤษทั้งการฟังและการอ่านไปพร้อมกัน พร้อมกับการทำแบบทดสอบวัดระดับความรู้ |
| **BBC Learning English** | มีลักษณะเช่นเตียวกับแอปพลิเคชั่น Learning English Listening ESL ก็คือฝึกฟังภาษาอังกฤษจากไฟล์เสียงของสำนักข่าว BBC ในระยะเวลา 6 นาทีในแอปพลิเคชั่นจะแบ่งออกเป็น 6 โปรแกรม โดยในแต่ละโปรแกรมจะมีเซคชั่นย่อย มีแบบทดสอบให้ทำเพื่อวัดความรู้มีฟังก์ชันพจนานุกรมให้เปิดหาคำศัพท์ที่พบในบทเรียนได้ทันทีสามารถใช้โปรแกรมได้ทั้งแบบออนไลน์ (online) และออฟไลน์ (offline)ดาวน์โหลดฟรีทั้งในระบบ iOS และ android | ฝึกการฟังสำเนียงจากเจ้าของภาษาจริงๆ ใช้ภาษาข่าวที่ทันสมัยและมีแบบทดสอบเพื่อวัดระดับความรู้และความเข้าใจจากเนื้อหาที่ฟัง |
| **Podcasts** | เป็นรายการที่สามารถรับฟังและรับชมได้ผ่านอินเตอร์เน็ตที่แบ่งเป็นตอน สามารถดาวน์โหลดมาเก็บไว้ในเครื่องเพื่อฟังแบบออฟไลน์ก็ได้ดาวน์โหลดฟรีเฉพาะระบบ iOS | ฝึกฟังภาษาและสำเนียงจากรายการสั้นๆ โดยที่ไม่จำเป็นจะต้องใช้เนื้อหาจากบทเรียนเสมอไป |
| **TED** | เป็นแอพที่รวบรวมคลิปคนที่ขึ้นมาพูดบนเวทีในหัวข้อต่างๆ เช่น การสร้างแรงบันดาลใจ เรื่องเทคโนโลยี และอื่นๆอีกมากมายกล่าวคือ TED ผู้พูดส่วนใหญ่จะพูดเป็นภาษาอังกฤษมีคำบรรยายให้เลือกได้ว่าจะเป็นภาษาอังกฤษ ไทย หรือภาษาอื่นๆได้ดาวน์โหลดฟรีทั้งในระบบ iOS และ android | เน้นการฟังที่มีให้เลือกหลายหมวดหมู่ จัดเป็นกลุ่มๆไว้ให้เลือกฟัง มีหลายสำเนียง ระยะเวลาไม่ยาวจนเกินไป ช่วยให้คุ้นขินกับสำเนียงที่หลากหลายมากขึ้น |
| **VOA Learning English** | VOA จะนำเสนอข่าวสารอัพเดทแต่ละวันที่น่าสนใจ ผู้เรียนสามารถเลือกฟังพร้อมกับดูสคริปต์ไปด้วยได้ด้านล่างหลังจากจบบทความ จะมีการคัดคำศัพท์ที่น่าสนใจจากบทความและบอกประเภทของคำแต่ละบทความมีความยาวประมาณ 3-10 นาทีดาวน์โหลดฟรีเฉพาะระบบ iOS | เป็นการฝึกภาษาอังกฤษทั้งการฟังและการอ่านไปพร้อมกัน อีกทั้งยังได้เรียนรู้คำศัพท์ใหม่ๆไปในตัว |
| **Youtube** | เป็นแอปพลิเคชั่นที่มีวิดิโอและคอนเทนต์ต่างๆ หลากหลายประเภทความรู้ ให้ได้เลือกรับชมดาวน์โหลดฟรีทั้งในระบบ iOS และ android | มีหลากหลายคอนเทนต์ให้เลือก โดยที่ไม่จำเป็นจะต้องเป็นสื่อการสอนเสมอไป ซึ่งสามารถฝึกได้จากการดูคลิปของชาวต่างชาติ ฟังเพลงสากล หรืออื่นๆอีกมากมาย |
| **AudioBooks** | เป็นแอปพลิเคชั่นที่เราไม่ต้องอ่านหนังสือเอง แต่โปรแกรมจะอ่านให้เราฟังมีหนังสือหลากหลายประเภทให้เลือกรับฟัง เช่น วรรณกรรม เรื่องสั้น นวนิยาย, จิตวิทยา พัฒนาตนเอง, ธุรกิจและการลงทุน, ประวัติศาสตร์, เด็กและเยาวชน, ธรรมะและปรัชญา, เรื่องสั้นสยองขวัญ, ความรู้ทั่วไป หรือแม้กระทั่ง ประเภท “ฟรี” ก็มีเช่นเดียวกันหนังสือบางประเภทต้องเสียเงินซื้อดาวน์โหลดฟรีทั้งในระบบ iOS และ android | ฝึกการฟังเรื่องยาว การออกเสียงและสำเนียง |
| **Netflix** | เป็นอีกหนึ่งแอปพลิเคชั่นที่กำลังได้รับความนิยมเป็นอย่างมากในปัจจุบันNetflix คือบริการสตรีมมิงที่ผู้ใช้งานสามารถใช้รับชมเนื้อหาความบันเทิงหลากหลายสำหรับ รายการทีวี ภาพยนตร์ สารคดีที่ชนะรางวัล และอื่นๆ อีกมากมาย ในอุปกรณ์ต่างๆ ที่เชื่อมต่ออินเทอร์เน็ตต้องสมัครสมาชิกเพื่อเข้ารับชม (ทดลองใช้ฟรี 1 เดือน)ดาวน์โหลดฟรีทั้งในระบบ iOS และ android | การฝึกภาษาอังกฤษด้วยการดูซีรี่ส์ที่ชื่นชอบเป็นการฝึกภาษาที่กำลังเป็นที่นิยมในปัจจุบัน นอกจากจะได้ความเพลิดเพลินจากการรับชมแล้ว ยังได้เรียนรู้คำศัพท์ใหม่ๆได้อย่างไม่น่าเบื่ออีกด้วย |

จากข้อมูลที่รวบรวมทั้งหมดที่กล่าวมาข้างต้นจึงเป็นส่วนประกอบในการใช้แอปพลิเคชั่นเพื่อเรียนรู้และพัฒนาทักษะภาษาอังกฤษได้อย่างอิสระ จึงเป็นเหตุให้เกิดผลสรุปจากการสำรวจแบบสอบถามในด้านของผลการเรียนรู้และพัฒนาทักษะภาษาอังกฤษด้านการฟังจากการใช้แอพพลิเคชั่น ดังต่อไปนี้

1. พบว่านักศึกษาส่วนใหญ่เลือกใช้แอปพลิเคชั่นเพื่อใช้ในการฝึกฟังสำเนียงและการออกเสียงที่ถูกต้อง นับเป็นอีกหนึ่งตัวช่วยเพื่อให้นักศึกษาคุ้นชินกับสำเนียงการออกเสียงที่หลากหลายมากขึ้น
2. การพัฒนาทักษะภาษาอังกฤษด้านการฟัง ไม่ได้จำกัดอยู่แค่ในรูปแบบใดรูปแบบหนึ่ง แต่มีสื่อการสอนที่หลากหลาย เช่น จากการดูหนัง soundtrack, การดูคลิปวิดิโอสอนภาษา หรือแม้กระทั่งการฟังเพลงสากล เป็นต้น
3. สื่อออนไลน์ในรูปแบบของวิดีโอการเรียนการสอนภาษาอังกฤษ ทำให้ได้ฝึกทั้งการพูดและการฟัง โดยมีช่องทางต่างๆ ที่สามารถให้ความรู้แก่ผู้รับสารได้โดยง่าย

**การอภิปรายผล**

 จากการศึกษาและวิเคราะห์ข้อมูลจากผู้ใช้แอปพลิเคชั่นเพื่อการพัฒนาทักษะด้านการฟังภาษาอังกฤษ โดยการทำแบบสอบถามพบว่านักศึกษาส่วนใหญ่เลือกใช้แอปพลิเคชั่น Youtube เพื่อพัฒนาทักษะด้านการฟังภาษาอังกฤษมากที่สุด ซึ่งแอปพลิเคชั่น Youtube มีลักษณะการใช้งานคล้ายคลึงกับแอปพลิเคชั่น TED และแอปพลิเคชั่น Netflix โดยนักศึกษาส่วนใหญ่ให้เหตุผลว่าการใช้แอปพลิเคชั่น Youtube ง่ายต่อการพัฒนาทักษะภาษาด้านการฟัง และไม่มีค่าใช้จ่ายในการให้บริการ ในขณะที่แอปพลิเคชั่น TED จะเน้นไปที่การฟังหัวข้อต่างๆ ที่สร้างแรงบันดาลใจให้แก่ผู้ฟังในรูปแบบภาษาอังกฤษ และแอปพลิเคชั่น Netflix ที่เน้นไปที่เนื้อหาของหนังและซีรี่ส์ต่างประเทศ แต่ยังมีข้อจำกัดในการใช้บริการ ซึ่งต้องเสียค่าใช้จ่ายเพื่อแลกกับการให้บริการอย่างเต็มรูปแบบ จึงทำให้แอปพลิเคชั่นทั้งสองยังไม่ได้รับความนิยมสำหรับการพัฒนาทักษะด้านการฟังภาษาอังกฤษสำหรับนักศึกษามากนัก และด้วยตัวของแอปพลิเคชั่น Youtube ที่มีเนื้อหามากมายหลากหลายรูปแบบ ทำให้แอปพลิเคชั่นดังกล่าวกลายเป็นเครื่องมือสำคัญที่เข้ามาสนับสนุนการสร้างคลังความรู้ในรูปแบบวิดีโอ และได้ก้าวเข้ามามีบทบาทเป็นอย่างมาก ซึ่งถือว่าเป็นเครื่องมืออีกตัวที่สามารถทำให้การจัดการเรียนการสอนบรรลุตามวัตถุประสงค์ที่ตั้งไว้ สอดคล้องกับผลการวิจัยของ คณิตา ลิ่มหัน, ไพวรัญ รัตนพันธ์ และ อัญชลี ธะสุข (2560) ซึ่งวิจัยเรื่อง ทัศนคติของนักศึกษาครูต่อการเลือกใช้สื่อการเรียนรู้ภาษาอังกฤษ กล่าวว่า จากกลุ่มตัวอย่างนักศึกษาคณะครุศาสตร์ มหาวิทยาลัยราชภัฏภูเก็ต ชื่นชอบการเรียนรู้ภาษาอังกฤษผ่านสื่อภาพยนตร์ (ร้อยละ 23.40) YouTube (ร้อยละ 21.28) และเพลง (ร้อยละ19.15) ซึ่งสอดคล้องกับ Kabooha (2016) ที่กล่าวว่าการเลือกใช้สื่อที่ชอบ สามารถช่วยพัฒนาการจดจำคำศัพท์ และความหลากหลายของคำศัพท์ วลี บทสนทนาในเหตุการณ์ต่าง ๆ ได้เป็นอย่างดี และในส่วนของแอปพลิเคชั่นอื่นๆ ได้แก่ Learn English Listening ESL, BBC Learning English และ VOA Learning English มีลักษณะเป็นแอปพลิเคชั่นที่ให้ฝึกฟังภาษาอังกฤษจากไฟล์เสียงของข่าว และมีสคริปต์ที่เป็นภาษาอังกฤษให้ฝึกอ่านตาม ในขณะที่แอปพลิเคชั่น Podcasts, Learn English Podcasts มีลักษณะการใช้งานที่คล้ายคลึงกัน คือ มีคลิปเสียงจากหัวข้อคอนเทนต์ต่างๆ เพื่อให้ฝึกทักษะการฟังภาษาอังกฤษ และสุดท้าย แอปพลิเคชั่น Audiobooks ที่มีลักษณะเป็นแอปพลิเคชั่นที่โปรแกรมจะอ่านหนังสือให้ผู้ใช้บริการฟัง โดยนักศึกษาส่วนใหญ่ให้เหตุผลในการเลือกใช้แอปพลิเคชั่นดังที่กล่าวมาทั้งหมดในข้างต้นว่าเป็นการใช้เพื่อการฝึกฟังสำเนียงและการออกเสียงสำเนียงที่ถูกต้อง ซึ่งสอดคล้องกับผลการวิจัยของพรพิมล ริยาย และธนางกูร ขําศรี (2555) ซึ่งได้ทำการวิจัยเรื่อง การพัฒนาทักษะการฟัง-พูดภาษาอังกฤษของนักศึกษาชั้นปีที่ 1 โดยใช้โปรแกรมคอมพิวเตอร์มัลติมีเดีย ได้สรุปความสำคัญของการฟังไว้ว่า การฟังเป็นทักษะเบื้องต้นของทักษะทั้ง 4 ตามหลัก ธรรมชาติของการเรียนรู้ภาษา (The Nature of Language) การเรียนภาษาใดภาษาหนึ่งนั้น นักเรียนควรจะได้เริ่มเรียนจากการฟังก่อนแล้วจึงฝึกพูด อีกทั้ง Byrne (อ้างใน สุภัทรา อักษรานุเคราะห์, 2530, หน้า 20) ยังได้กล่าวไว้ว่าการฝึกความเข้าใจในการฟังมีความสําคัญพอๆ กับการฝึกความสามารถในการพูด ดังนั้นจึงควรพัฒนาทักษะทั้งสองไปพร้อมๆ กัน

**ข้อเสนอแนะ**

 การศึกษาวิจัยหัวข้อดังกล่าวจะช่วยให้นักศึกษามองเห็นและตระหนักถึงความสำคัญต่อการพัฒนาทักษะภาษาอังกฤษด้านการฟัง อีกทั้งยังส่งผลให้เกิดแนวทางในการเรียนรู้และพัฒนาทักษะภาษาอังกฤษในด้านต่างๆ โดยการใช้แอปพลิเคชันที่พัฒนาและออกแบบเทคโนโลยีมาเพื่อให้สอดคล้องและรองรับกับการศึกษาในปัจจุบัน

 ข้อเสนอแนะในการศึกษาวิจัยครั้งต่อไป

1. ควรศึกษาผลการวิจัยที่พบหลังการใช้แอปพลิเคชันในการพัฒนาทักษะภาษาอังกฤษด้านการฟังมาทำการศึกษาต่อยอด
2. ควรมีการศึกษาเกี่ยวกับการพัฒนาทักษะภาษาอังกฤษด้านการฟังและการพูดควบคู่ไปด้วยกัน ซึ่งทั้ง 2 ทักษะมีความสำคัญพอๆกัน

**กิตติกรรมประกาศ**

ขอขอบคุณคณาจารย์ในสาขาวิชาภาษาอังกฤษธุรกิจ, คณะมนุษยศาสตร์และสังคมศาสตร์ และมหาวิทยาลัยราชภัฏสวนสุนันทา ที่ให้การสนับสนุนในการทำวิจัยและนำเสนอผลงานวิจัยในครั้งนี้ ตลอดจนขอขอบคุณ อาจารย์ ดร. อังค์วรา เหลืองนภา ที่ให้คำปรึกษาและช่วยชี้แนะแนวทางในการทำวิจัยจนทำให้งานวิจัยนี้สำเร็จลุล่วงได้ด้วยดี

**เอกสารอ้างอิง**

คณิตา ลิ่มหัน, ไพวรัญ รัตนพันธ์ และ อัญชลี ธะสุข. (2560). **ทัศนคติของนักศึกษาครูต่อการเลือกใช้สื่อการเรียนรู้ภาษาอังกฤษ.** วารสารวิชาการมหาวิทยาลัยราชภัฏภูเก็ต, 13(2), 11.

จินตนา ไกรฤกษ์. (2013). **ภาษาอังกฤษสำคัญอย่างไร,** สืบค้นเมื่อ 5 ตุลาคม, 2561, จาก https://www.gotoknow.org/posts/548608

ณัฏฐ์นรี ฤทธิรัตน์ (2557). **ความสามารถด้านการพูดภาษาอังกฤษและปัญหาในการพัฒนาทักษะการพูดภาษาอังกฤษของนักศึกษามหาวิทยาลัย.** วิทยานิพนธ์ (ศศ.ม. (การสอนภาษาอังกฤษเป็นภาษานานาชาติ))—มหาวิทยาลัยสงขลานครินทร์.

บุบผา อยู่ทรัพย์. (2555). **การพัฒนาการเรียนรู้ภาษาอังกฤษด้วยตนเองของนักศึกษาระดับอุดมศึกษาผ่านการเรียนการสอนรายวิชาภาษาอังกฤษเพื่อการสื่อสารและทักษะการเรียน.** วารสารวิจัย มสด 8(2):189-204

พรพิมล ริยาย และธนางกูร ขําศรี. (2555). **การพัฒนาทักษะการฟัง-พูดภาษาอังกฤษของนักศึกษาชั้นปีที่ 1 โดยใช้โปรแกรมคอมพิวเตอร์มัลติมีเดีย.** รายงานการวิจัย ภาควิชาศึกษาทั่วไป และสาขาวิชาภาษาอังกฤษเพื่อการสื่อสาร คณะสังคมศาสตร์และศิลปศาสตร์ มหาวิทยาลัยนอร์ท–เชียงใหม่.

มณีรัตน์ กรรณิกา และ อภิราดี จันทร์แสง. (2560). **การพัฒนาทักษะการฟังภาษาอังกฤษโดยใช้รายการโทรทัศน์ของนักเรียนชั้นมัธยมศึกษาปีที่ 3.** วารสารมหาวิทยาลัยราชภัฏร้อยเอ็ด. 11(2): 127-133

รมณียา สุรธรรมจรรยา. (2558). **ผลการใช้แอพพลิเคชั่นสำหรับสอนคำศัพท์ภาษาอังกฤษบนแท็บเล็ตวิชาภาษาอังกฤษสำหรับ นักเรียนชั้นประถมศึกษาปีที่ 2 สังกัดสำนักงานเขตพื้นที่การศึกษาประถมศึกษาราชบุรี เขต 2.** วิทยานิพนธ์ศึกษาศาสตร์มหาบัณฑิต สาขาวิชาเทคโนโลยีการศึกษา มหาวิทยาลัยศิลปากร.

วาสนา สิงห์ทองลา และ ดร.สิทธิพล อาจอินทร. (2012). **การพัฒนาทักษะการฟังภาษาอังกฤษของนักเรียนชั้นประถมศึกษาปีที่ 5 โดยใช้รูปแบบการจัดการเรียนรู้ภาษาเพื่อการสื่อสาร.** วารสารศึกษาศาสตร์มหาวิทยาลัยขอนแก่น. 35(3): 58

สุภัทรา อักษรานุเคราะห์. (2530). **การสอนภาษาอังกฤษ.** กรุงเทพฯ: ภาควิชามัธยมศึกษา คณะครุศาสตร์ จุฬาลงกรณ์มหาวิทยาลัย.

อารีรักษ์ มีแจ้ง และ สิริพร ปาณาวงษ์. (2553). **การพัฒนาหลักสูตรฝึกอบรมครูภาษาอังกฤษโดยใช้ปัญหาเป็นฐานสําหรับครูผู้สอนช่วงชั้นที่ 2.** วารสารศึกษาศาสตร์ มหาวิทยาลัยนเรศวร. 12(2): 17-31.

Kabooha,R.H. (2016). **Using Movies in EFL Classrooms: A Study Conducted at the English Language Institute (ELI),** King Abdul-Aziz University. Canadian Center of Science and Education. 9(3): 248-257

KRUPATHOM. (2017). **การศึกษา ในยุค Thailand 4.0,** สืบค้นเมื่อ 3 ตุลาคม, 2561, จาก http://krupatom.com

Prapphal, K. (2001). **English proficiency of Thai learners and directions of English teaching in Thailand.** Journal of English Studies. 1(1): 6-12.

1. \* บทความนี้เป็นส่วนหนึ่งของงานวิจัยในรายวิชาศึกษาเอกเทศ (ENL4911) ของนักศึกษาชั้นปีที่ 4 สาขาวิชาภาษาอังกฤษธุรกิจ มหาวิทยาลัยราชภัฏสวนสุนันทา ปีการศึกษา 2561 [↑](#footnote-ref-1)